Hörmoja

Hörmoja (voimusižed variantad — Hornoja, Gornoja; ven.: Горный Ручей, vhesai 2001 — Горнручей, vepsän kirjamil: Gornii Ručei, Gornručei) om eziauguižišti vepsän külä Vologdan agjan Vitegran rajonas. Mülüb Šuštan küläkundha. Külä sijadase Vodlic-jogen randal (ven.: Водлица, Änižen bassein). Koume ojad lanktas jogehe külänno oiktalpäi: Učei, Čelmas i Hörm (ven. Учейручей, Челмасручей, Горнручей). Matkad küläkundan Šušt-keskushesai om 50 kilometrad. Keskust Vitegr-rajonkeskushesai — läz 67 kilometrad avtotedme. Vodel 2002 Hörmojan eläjiden lugu oli 311 ristitud (166 m., 145 n.), heišpäi 97% oliba venälaižed. Homaičendad